دستونک ۔۔۔۔ مجید عاجز
بے پدیں پندے ءَ پتارینتہ
ما وتا باز دُور گارینتہ
زندگان ءُ نہ مُرتگاں ، تو ستر
زھر مینتہ ءُ جَور چارینتہ
مرچی بنگانی چاڑ بے کئیپ اَنت
تئی کہیباں منا مَلارینتہ
مُرتگ اَنت شپ کُشندہیں ڈیوا
تو وتی رُوھ کہ تھارینتہ
کوریں پد رنداں گِندگا کہ نہ ئے
وھد ءِ دنزاں منا گُبارینتہ
پہ ھدامرزیں نوبت ءِ دستاں
ھون گوں ھنّیاں ھَوارینتہ
من چہ اودا شِگْوستگاں عاجز
ہر کجا تو منا ودارینتہ